  Виталий Пронин Туала улонмес секыт ини син азе пуктыны кредитъёстэк. Банклэсь пунэмен коньдон курисьёс куддыр шуге-леке вуо - толэзьлы быдэ тырыны тупатэм коньдонзэс берыктыны уг пӧрмыто. Трос меда шаерамы кредит огазеяськонъёс азьын пунэме кылемъёс? Удмурт Республикаысь Национальной банклэн сайтэз ивортэмъя, туэ арлэн кутсконэзлы калыклэн, озьы ик огазеяськонъёслэн банкъёслы пунэме кылёнъёссы 9 миллиард 400 миллион манет лыдъясько. Кылем арлэн та вакытэныз ӵошатыса, таиз лыдпус 22 процентлы ичигес.Кылем ар куспын шаерамы улӥсьёслы, озьы ик пӧртэм огазеяськонъёслы кредит чотын ваньзэ-ӧвӧлзэ висъяськиз 164 миллиард манет. Калыклы сётӥськись кредитъёсъя шоро-куспо процент 18,3 пала лыдъяське, предприятиослы - 11 процент. Калыклы висъям кредитъёсъя тужгес но бадӟым ставка - 19 процент - возиськиз кылем арын ноябрь толэзе, тужгес ичиез юнматӥськиз январь толэзе - 15,6 процент.Елена Никитина Теги: кредит Национальнойбанк  